**Årsplan for dansk i 3. klasse – 2024/25**

Kære forældre,

I dansk skal vi primært arbejde i bogsystemet Fandango. Systemet er velkendt for børnene, da de har arbejdet med det på andre klassetrin. I dette bogsystem arbejdes systematisk med elevernes udvikling som kompetente og glade litteraturlæsere, så det vil blive brugt til at undervise i genrekendskab og litteraturundervisning

I første del af grundbogen arbejdes der med kapitlerne personkarakteristik, miljø, virkemidler, komposition, fortællere og synsvinkler, intertekstualitet og tema. I anden del, der har jeg på nuværende tidspunkt valgt at sortere to forløb fra, og altså kun at arbejde med ét af forløbende, da jeg allerede har planlagt, at vi skal arbejde med to andre forfattere.

Jeg vedhæfter desuden den officielle årsplan fra Gyldendal, som giver et overskueligt overblik over de emner og forløb, vi skal arbejde med i fællesskab. Jeg vil dog ikke følge bogsystemet stringent, da jeg vil tilpasse forløbene hen ad vejen og eventuelt ændre rækkefølgen for at kombinere indholdet fra Fandango med andre forløb. Vi vil blandt andet arbejde med H.C. Andersen og eventyrgenren, et gyserforløb med fokus på Kenneth Bøgh Andersen samt integrere værkstedsarbejde og frilæsning.

Alt i planen er derfor med forbehold for ændringer.

Jeg vil løbende holde jer orienteret om vores status ift. Planen gennem mine ugentlige opdateringer, så I kan følge vores progression tættere. Nedenfor finder I en overordnet plan.

Det er desuden vigtigt, at børnene for lånt deres egne frilæsningsbøger i et niveau, der passer til dem. Jeg anbefaler en jævnlig tur til biblioteket, som også kan være en rigtig hyggelig oplevelse.

Vi ses til forældremødet.

Mvh

Josephine

|  |  |
| --- | --- |
| August | Fandango - ”Jeg er ikke nogen kanin” – om personkarakteristik  Danskfaglige værksteder  Frilæsning |
| September | Fandango - ”Jeg er ikke nogen kanin” – om personkarakteristik  H.C. Andersen/eventyrgenren  Danskfaglige værksteder  Frilæsning |
| Oktober | Fandango – ”Timeglasset stod stadig i vinduet” om miljø.  H.C. Andersen/eventyrgenren  Danskfaglige værksteder  Frilæsning  Halloween |
| November | Fandango – ”Ild er stærkere end vand” – om komposition.  (Afrunding af H.C. Andersen/eventyrgenren)  Danskfaglige værksteder  Frilæsning  Jul og julehygge |
| December | Fandango – ”Jeg vågner en nat” – om virkemidler.  Danskfaglige værksteder  Frilæsning  Jul og julehygge |
| Januar | Fandango – ”Prøv at finde mig, Mikkel Ræv” – om fortællere og synsvinkel.  Danskfaglige værksteder  Frilæsning |
| Februar | Fandango – ”Du er eddermane’me flittig, du er” – om tema.  Danskfaglige værksteder  Frilæsning  Fastelavn |
| Marts | Kenneth Bøgh Andersen/gysergenren  Danskfaglige værksteder  Frilæsning |
| April | Kenneth Bøgh Andersen/gysergenren  Danskfaglige værksteder  Frilæsning |
| Maj | Fandango – ”Jeg havde jo mine vinger” – om intertekstualitet.  (Afrunding af gysergenren)  Danskfaglige værksteder  Frilæsning |
| Juni | Fandango – ”Der var engang en dreng, som fik en lillesøster med vinger” – om film.  Danskfaglige værksteder  Frilæsning |